AQSh rasmiylari Usoma bin Lodinning o‘g‘li Hamza o‘lgani haqida razvedka ma’lumotlarini oldi

AQSh rasmiylari Usoma bin Lodinning o‘g‘li Hamza o‘lgani haqida razvedka ma’lumotlarini oldi. Bu haqda “Korrespondent.net” xabar bermoqda.

“Al-Qoida” oxirgi bor uning nomidan 2018-yilda bayonot bergandi. O‘shanda u Saudiya Arabistoniga tahdid qilgan va mahalliy aholini isyonga chorlagandi.
2017-yil yanvarida Hamza AQSh davlat departamenti tomonidan o‘ta xavfli xalqaro terrorchi deb topilgandi. Joriy yil boshida uning manzili haqidagi ma’lumot uchun 1 million dollar va’da qilingandi.